ໃນລະຫວ່າງວັນທີ 11-12 ສິງຫາ 2022 ນີ້ຄະນະໂຄສະນາອົບຮົມແຂວງອຸດົມໄຊ ຮ່ວມກັບ ຄະນະໂຄສະນາອົບຮົມ ເມືອງແບງ ຈັດພິທີຝຶກອົບຮົມວຽກງານ ຕິດຕາມ, ເກັບກຳສະພາບແນວຄິດ-ຫາງສຽງສັງຄົມ ໃຫ້ຂະແໜງການອ້ອມຂ້າງເມືອງ ແລະ ຄະນະພັກບ້ານບ້ານເປົ້າໝາຍ ຂື້ນຢ່າງເປັນທາງການ ຢູ່ທີ່ສະໂມສອນຂອງເມືອງ ໂດຍການເປັນປະທານ ຂອງທ່ານ ສົມຄິດ ກັນສະໜິດ ກຳມະການພັກແຂວງ ເລຂາພັກເມືອງເຈົ້າເມືອງໆແບງ, ມີທ່ານ ນາງ ແກ້ວໄຊ ມະນີວົງ ຮອງຫົວໜ້າ ຄະນະໂຄສະນາອົບຮົມແຂວງອຸດົມໄຊ, ມີຄະນະພັກ, ຫົວໜ້າ-ຮອງຫົວໜ້າຫ້ອງການອ້ອມຂ້າງເມືອງ, ສອງກອງບັນຊາການ, ວິທະຍາກອນຂັ້ນແຂວງ, ຂັ້ນເມືອງ ເຂົ້າຮ່ວມທັງໝົດ 46 ທ່ານ, ຍິງ 5 ທ່ານ.
ຈຸດປະສົງຂອງການຝຶກອົບຮົມໃນຄັ້ງນີ້ເພື່ອສ້າງຄວາມເປັນເອກະພາບໃນວຽກງານຕິດຕາມ, ເກັບກໍາສະພາບແນວຄິດ-ຫາງສຽງສັງຄົມ ແລະ ເຮັດໃຫ້ສໍາມະນາກອນໃຫ້ຮັບຮູ້, ເຂົ້າໃຈກ່ຽວກັບບັນຫາພື້ນຖານຂອງຫາງສຽງສັງຄົມໂດຍສະເພາະແມ່ນຫຼັກການ ແລະ ທິດນຳໃນການເຮັດວຽກງານຫາງສຽງສັງຄົມ.ຄວາມໝາຍຄວາມສຳຄັນ ແລະ ຄວາມແຕກຕ່າງລະຫວ່າງຫາງສຽງສັງຄົມກັບຂ່າວລື ແມ່ນມີບົດບາດ,ໜ້າທີ່,ມາດຖານ ແລະ ຄຸນທາດຂອງໃຜມັນທີ່ເຮັດວຽກເກັບກຳຫາງສຽງສັງຄົມ,ຄວາມສຳນຶກກ່ຽວກັບຫາງສຽງສັງຄົມ ແລະ ຂ່າວລື,ບົດບາດ,ຄຸນລັກສະນະ ແລະ ພື້ນຖານຂອງຫາງສຽງສັງຄົມ,ພາລະບົດບາດ,ໜ້າທີຂອງໜ່ວຍງານທີ່ເຮັດວຽກຄົ້ນຄົ້ວເກັບກຳຫາງສຽງສັງຄົມ.ເອກະສານທີ່ນໍາມາ ຝຶກອົບຮົມໃນຄັ້ງນີ້ປະກອບມີ 4 ບົດຄື: ຄວາມຮູ້ພື້ນຖານກ່ຽວກັບຫາງສຽງສັງຄົມ, ວິທີເກັບກຳ ແລະ ນຳໃຊ້ຫາງສຽງສັງຄົມ ເຂົ້າໃນວຽກງານການເມືອງ-ແນວຄິດ, ຕາໜ່າງເພື່ອນຮ່ວມງານ ແລະ ແນະນຳກ່ຽວກັບວິທີການລາຍງານຫາງສຽງສັງຄົມ.
ຫນ່ວຍກູ້ໄພ: 1624
ມີ 14 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌